**Beszámoló**

**Gyöngyösmellék község Önkormányzat**

**2012. évi gazdálkodásáról**

***I. Bevezetés***

Gyöngyösmellék község zsáktelepülés. 2012. évben a település lakosainak száma: 326 fő. Vezetékes ivóvízellátás biztosítva. Vezetékes csatorna- illetve gázhálózat kiépítésre nem került. Egészségügyi alapellátás, gyógyszertár, alapfokú oktatás-nevelés, közigazgatási hatósági munka Kétújfalu településen biztosított.

# II. A település hátrányos helyzete

Társadalmi-gazdasági és infrastrukturális szempontból elmaradott, illetve az országos átlagot jelentősen meghaladó munkanélküliséggel sújtott települések jegyzékéről szóló 240/2006.(XI.30.) Korm. rendelet szerint a település egyaránt szerepel a társadalmi-gazdasági és infrastrukturális szempontból elmaradott települések és az országos átlagot 1,75-szörösen meghaladó munkanélküliségű települések között.

***III. Feladatellátás***

Gyöngyösmellék község Önkormányzat Képviselő-testülte a helyi önkormányzatokról szóló többször módosított 1990. évi LXV. törvényben meghatározott kötelező feladatok ellátása érdekében az alábbi társulásokban vesz részt:

* Bürüs, Gyöngyösmellék, Kétújfalu, Szörény, Várad, Zádor községi Önkormányzatok Körjegyzőségének működtetésében (székhely: Kétújfalu),
* Házi segítségnyújtást és szociális étkeztetést társulási megállapodás alapján Zádor község Önkormányzat biztosította 2008. augusztus 30-ig, 2008. szeptember 1-jétől Szigetvári Kistérségi Többcélú Társulás, 2009. január 1-jétől SZOCEG Kft,
* Háziorvosi Szolgálat (fenntartók: Bürüs, Endrőc, Gyöngyösmellék, Kétújfalu, Szörény, Teklafalu, Várad, Zádor községi Önkormányzatok) – székhely: Kétújfalu,
* Védőnői Szolgálat (fenntartók: Gyöngyösmellék, Kétújfalu, Szörény, Zádor települési önkormányzatok)- székhely: Kétújfalu,
* A pedagógiai szakszolgálat kistérségi működtetéséről Szigetvár Város és a Baranya Megyei Közgyűlés által biztosított,
* Egészségügyi alapellátás keretén belül az ügyeleti ellátás (hétköznap, hétvégeken és ünnepnapokon) Szigetvári Egészségügyi Ellátó és Szolgáltató Kft keretén belül működik,
* Ivóvízellátás – vízközmű vagyon használat – SZIGET-VÍZ Kft által működtetett,
* Kommunális szilárd hulladék elszállítását a Dél-Kom Kft (székhely: Szigetvár) végzi,
* A folyékony hulladék gyűjtését és ártalmatlanítását Endrőc-Tekla Kft (székhely: Teklafalu) látja el.

***IV. Pénzügyi mutatók***

Önkormányzat önhibájukon kívül hátrányos helyzetben lévő helyi önkormányzatok támogatásában illetve működésképtelen önkormányzatok egyéb támogatása iránti kérelmet Önkormányzat nem terjesztett elő.

A településen kivetésre kerülő helyi adók:

* Gépjárműadó (297 ezer Ft) fizetési kötelezettség

Adósok hátraléka 2012.évben 87 ezer Ft.

Az Önkormányzat gazdálkodását alapvetően az állam által biztosított normatív juttatások teszik ki, melynek összege 11 897 ezer Ft, kiegészítő támogatás egyes szociális feladatokra 12 292 ezer Ft. Jövedelem különbség mérséklése 9 219 ezer Ft, SZJA helyben maradó része 452 ezer Ft.

Az önkormányzat szállítói kötelezettsége 1 589 ezer Ft.

Tárgyi eszközök mérleg értéke 66 234 ezer Ft, ebből ingatlanok 59 614 ezer Ft, járművek 23 ezer Ft, gépek, berendezések 4 134 ezer Ft.

***Az Önkormányzat anyagi lehetőségeinek szűkösségére tekintettel 2012. évben is pályázatokat nyújtott be, melyek közül sikeresen elbíráltak:***

**1.**/ Nyári gyermekétkeztetés 1 433 ezer Ft

**2./** Felzárkóztatási támogatás 2 500 ezer Ft

***Gyöngyösmellék település kiadásai között az elmúlt évekhez hasonlóan továbbra a szociális kiadások magas aránya határozza meg az alábbiak szerint:***

- foglalkoztatást helyettesítő tám. 9 418 ezer Ft

- lakásfenntartási támogatás (normatív) 2 989 ezer Ft

- ápolási díj 1 381 ezer Ft

- gyermekvédelmi kedvezmény 1 039 ezer Ft

- átmeneti segély 225 ezer Ft

- temetési segély 60 ezer Ft

**Kétújfalu, 2013. február 27.**

 **Schán Mária**

 ***polgármester***